Ásketill av Flynn

**Ásketill av Flynn** (født **Felix Flynn Ewald**) var konge av Flynn, som han utvidet dagens Flynn-by til de tre moderne Olwyn-områdene. Han var en direkte etterkommer av Helga-Kamila Ewald, og var derfor guvernør av Flynn fra fødselen av. Han var sønn av guvernøren og -gemalinnen, og dermed også broren til Ewald-søstrene. Han gjorde seg senere til konge av Flynn, og levde under tilnavnet **Ásketill Blodhjelm**.

Han hadde tre gemaler samtidig: Eulalia den milde, Seymour Selvmorder og Colton den blinde. Han fikk opptil ni barn sammen med Eulalia og Seymour, og oppdro en adoptivgutt fra Coltons første ekteskap. Allikevel var det sønnen Herleifr som overlevde barndommen og ble arvingen til tronen, og en trussel mot Rådet.

## ***Biografi***

### **Temming**

* Blod

Som blodtemmer hadde Ásketill muligheten til konsumere store mengder blod uten å ta store skader på organene hvis han også slapp ut like store mengder blod på andre måter. På denne måten kan blodtemmere leve lengre liv enn mennesker i sin samtid.

### **Regjeringstid**

Ásketill tjente sitt tilnavn ved å drive en kampanje (ca. 225 – 232) for å ekspandere kongeriket Flynn utover store grenser, og la dermed dessuten grunnlaget for huset Ewalds valgspråk: *"Grenser er de du selv skaper."* Ásketill var kjent for aldri å spare sine fienders kommandører, og utøvde sin makt ved å legge hjelmen sin foran dem på skafottet, hvilket fungerte som en kurv for hodene å falle i under henrettelsene. Ásketill sto for henrettelsene selv, og gjorde seg kjent som en fryktinngytende skikkelse. Han giftet seg med Eulalia Streisand etter å ha seiret over Olwyn Streisand, en selvutnevnt ridder. Han giftet seg senere med Seymour Wave og Colton Tress etter å ha bekjempet deres ektemenn også. Da Olwyn-områdene var underlagt huset Ewald, returnerte Ásketill til Flynn og kronet seg selv til konge i en alder av 32 – og ble dermed den første til å operere som konge av Flynn. Kroningen ble foretatt av søsteren Tasoula-Antonie, som senere ville bli guvernøren av Flynn. Som konge, etablerte han Rådet, et styresorgan som – etter å ha blitt irettesatt etter sin død, av Herleifr – adlød monarkene av Flynn.

### **Ettermæle**

Ásketill sørget for at familien hans ble rike takket være gruvene rundt Flynn og i Olwyn-områdene. Andre landområder østover kunne bytte dyrekjøtt og pels mot edelt metall og varer fra havet. Dette resulterte i at flere menn og deres familier overlot områdene sine til forvaltere eller andre slektninger, og dro til hovedstaden for å skaffe seg kontakter der. På denne måten klarte Ásketill å bygge et større renommé om seg og sin familie.

Mot slutten av levetiden, for å gjøre det lettere for seg selv, etablerte han Rådet. Dette opererte i hovedsak for at Ásketill selv skulle ha mindre å gjøre av statsadministrasjon og heller fokusere på å spre rikets grenser – og dermed leve opp til sitt eget valgspråk. Etableringen viste seg å være lurt i første omgang, og Rådet fulgte ham blindt. Da han døde, begynte rådsmedlemme å konspirere mot arvingen hans – men ble raskt slått ned og erstattet av nye.

## ***Trivia***

1. *Ásketill* er utledet fra gammelt norske *áss* "gud" og *ketill* "kittel, hjelm".
2. *Felix* kommer fra et romersk kognomen som betyr "heldig, vellykket" på latin.
3. *Flynn* kommer fra et irsk etternavn, en anglisert form for *Ó Floinn* som betyr "etterkommer av Flann". *Flann* er irsk-gælisk for "rød".
4. *Ewald* er komponert av de germanske elementene *ewa*"lov, norm" og *wald*"herske".